google/wiki40b huggingface dataset:
Lentvario Motiejaus Šimelionio gimnazija

Istorija

Lentvaryje mokykla įsteigta 1896 m. (Lentvario 1-osios vidurinės mokyklos istorija: 1896–1996, autorė Kristina Lukaševič). Mokyklos istorijos muziejus įsteigtas 1984 m.
Alytaus miesto savivaldybės taryba 1995–1997 m.

Teisinis pagrindas

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Buvo panaikintos savivaldybių pakopos, iki 27 sumažintas savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Veikla

Miesto meru išrinktas Dobilas Kurtinaitis, jo pavaduotoja Ona Suncovienė. Administratoriumi paskirtas J. Janonis.
Beniovcės žydų kapinės

Beniovcės žydų kapinės (lenk. Cmentarz żydowski w Bieniowcach) – žydų kapinės Beniovcės kaime. Kapinės yra apie 60 metrų į pietus nuo kelio Naujadvaris-Dambrava. Kapinės yra ant kalvos, šalia miško, kapinėse išlikę apie 100 antkapių.
Korpusinis junginys

Korpusinis junginys (vok. Korpsabteilung; angl. Corps Detachment) – laikinas divizijos dydžio karinis junginys Vermachte Antrojo pasaulinio karo metais.
Leutajus

Gyvenimas ir valdymas

Mažai žinomą apie šį karalių. Karaliaus Leutajus šalį valdė kaip Ajutajos karalystės vasalas. 1399 m. mirus karaliui, sostą paveldėjo jo sūnus, princas Saileutajus.
Garbės ordinas (Rusija)

Garbės ordinas (rus. орден Почёта) – Rusijos Federacijos valstybinis apdovanojimas, įsteigtas 1994 m. kovo 2 d.

Ordino statutas

Garbės ordinu piliečiai apdovanojami už aukštus pasiekimus valstybės valdymo, gamybos, mokslinių tyrimų, socialinėje ir kultūrinėje, visuomeninės veiklos ir labdaros srityse, kurie leido žymiai pagerinti žmonių gyvenimo sąlygas, už nuopelnus ruošiant aukštai kvalifikuotus kadrus, augančios kartos auklėjimą, teisingumo ir viešosios tvarkos palaikymą.
Garbės ordino ženklas nešiojamas kairėje krūtinės pusėje. Turint kitų apdovanojimų, jis nešiojamas po ordino „Už karinius nuopelnus“.
Vyresnis ordinas yra ordinas „Už jūrinius nuopelnus“, jaunesnis – Draugystės ordinas.

Ordino aprašas

Ordino ženklas gaminamas iš mėlynai emaliuoto sidabro. Jis yra aštuonkampio kryžiaus formos, jo centre – apvalus baltu emaliu padengtas medalionas, kuriame yra reljefinis Rusijos Federacijos herbo atvaizdas, aprėmintas lauro vainiku.

Ordino ženklo skersmuo – 42 mm. Antrojoje ženklo pusėje – ordino ženklo numeris.
Ordino ženklas ausele ir grandele pakabintas ant penkiakampės plokštelės, aptrauktos Garbės ordino juosta. Garbės ordino juosta yra 24 mm šilkinio muaro juosta, mėlyna, su siaura (2,5 mm pločio) balta juostele prie dešinio (žiūrovo požiūriu) krašto (atitraukta per 5 mm).
Vytenis Junevičius

Biografija

Nuo 1965 m. Vytenis Junevičius mokėsi Kauno 12-oje vidurinėje mokykloje, ją baigė 1976 m. Nuo 1976 iki 1981 m. studijavo Kauno politechnikos instituto (KPI) Inžinerinės ekonomikos fakultete, nuo 1987 iki 1989 m. KPI aspirantūroje, 1982–1984 m. buvo „Vilma" mokslinio tyrimo sektoriaus inžinierius, nuo 1984 iki 1987 m. KPI asistentas, vyr. asistentas, nuo 1990 m. vyr. dėstytojas, nuo 1994 iki 1996 m. – KTU vyr. dėstytojas.
Nuo 1981 iki 1982 m. Kauno radijo gamyklos dispečeris, 1990–1991 m. – Aukščiausiosios Tarybos Ekonomikos komisijos patarėjas. Vėliau perėjo į diplomatinę tarnybą, nuo 1991 iki 1992 m. buvo LR URM Amerikos skyriaus I sekretorius, nuo 1992 m. Tarptautinių ekonominių ryšių ministerijos Investicijų skyriaus vadovas, nuo 1992 iki 1994 m. LR diplomatinės misijos prie ES patarėjas.
Nuo 1995 iki 1997 m. UAB finansų maklerio įmonės "Obligacija" direktorius, nuo 1997 iki 1998 m. LR Europos reikalų ministerijos Privatizavimo departamento direktorius, nuo 1998 iki 1999 m. Pasaulio banko konsultantas, Vilniaus senamiesčio atgaivinimo strategijos projekto konsultantas (sritis – ekonomika ir finansai) nuo 1995 m. lapkričio iki 1996 m. spalio mėn. (projekto rėmėjai – Pasaulio Banko Institucinės plėtros fondas bei Vilniaus savivaldybė), LR ūkio ministerijos Įmonių bankroto valdymo departamento direktorius iki 1999 m. birželio 18 d., nuo 1999 m. birželio 18 d. iki 2001 m. Lietuvos ūkio viceministras  (kiti tuometiniai viceministrai – Antanas Bartulis, Viktoras Valentukevičius, Gediminas Miškinis), nuo 2001 iki 2002 m. UAB „Laitenis" direktorius, nuo 2002 m. kovo mėn. šilko audinių bendrovės „Kauno audiniai" valdybos pirmininkas, nuo 2004 m. UAB „Agava" generalinis direktorius.
Vytenis Junevičius vedęs, žmona Dalia.
Laukžemės II senosios kapinės

Vieta

Įrengtos aukštumos pakraštyje esančioje kalvelėje. Jos ovalo plano, pailgos rytų - vakarų kryptimi, 55 m ilgio ir 43 m pločio. Laidojimo žymių nesimato. Paviršiuje pastebimos buvusių bulviarūsių duobės. Apaugusios medžiais ir krūmais.
Teritorijos plotas – 0,27 ha, perimetras – 213 m.

Istorija

Pasakojama, kad tai buvusios Laukžemės kapinės, kuriose laidoti kaimo ir dvaro gyventojai. Kitame Kulšės krante XIX a. pradžioje įrengus parapijos kapines, senosios kapinaitės buvo apleistos. Jose dar XX a. pradžioje buvo retsykiais pakasami savižudžiai, negyvi gimę arba nekrikštyti mirę kūdikiai.
Kapinės vadinamos Maro kapeliais. Pasakojama, kad jose pasirodančios ugnies liepsnelės, baltai vilkintys nepažįstami žmonės ir pan.
Mirusiems pagerbti ir apsisaugoti nuo šmėklų kapinėse stovėjo medinė koplytėlė su šventųjų skulptūromis ir keli aukšti kryžiai, kurie XX a. pradžioje sunyko ir nebuvo atstatyti.
Kapines juosė akmenų pylimas, kurį 1939 m. ūkininkai nuardė, o akmenis išvežė Šventosios uosto statybai.
1971–1977 m. kapinės buvo registruotos vietinės reikšmės archeologijos paminklų sąraše (AV532). 1997 m. įrašytos į kultūros vertybių registro laidojimo vietų sąrašą (L554), 2004 m. pripažintos valstybės saugoma kultūros vertybe.
Lietuvos TSR liaudies ūkio pasiekimų paroda

Lietuvos TSR liaudies ūkio pasiekimų paroda – respublikinė nuolatinė ūkio laimėjimų ekspozicija, veikusi 1961–1990 m. Vilniuje.

Istorija

Lietuvos TSR liaudies ūkio pasiekimų parodos užuomazga buvo 1960 m. Jubiliejinė paroda Kauno Ąžuolyne. 1961 m. ji perkelta į Vilnių. Ekspozicijos buvo rengiamos Vingio parko estrados patalpose. 1977 m. Lazdynuose, Neries dešiniajame krante, pradėti statyti Lietuvos TSR liaudies ūkio pasiekimų parodų rūmai, pradėjo veikti 1980 m.
Lietuvos TSR liaudies ūkio pasiekimų paroda veikė pagal Visasąjunginės liaudies ūkio pasiekimų parodos pavyzdį, buvo pavaldi LTSR Ministrų Tarybai, metodiškai vadovavo Parodų komitetas. Parodoje buvo demonstruojami pramonės, žemės ūkio, mokslo ir technikos, socialinės pažangos, kultūros laimėjimai, skleidžiama teigiama patirtis. Geriausi parodos dalyviai buvo apdovanojami 1–3 laipsnio diplomais, garbės raštais.
Lietuvos TSR liaudies ūkio pasiekimų parodos direkcija parodas rengė ir užsienyje: XX a. septintame dešimtmetyje – Leipcige, Bukarešte, Londone, Berlyne, Erfurte, aštuntame dešimtmetyje – Poznanėje, Santjage, Kopenhagoje, Zagrebe, Paryžiuje, Vienoje, devintame dešimtmetyje – Kopenhagoje, Budapešte, Varšuvoje, Balstogėje, Plovdive ir kitur.
1990 m. Lietuvos TSR liaudies ūkio pasiekimų paroda tapo Lietuvos parodų ir konferencijų centru „Litexpo“.
Šimiga

Šimiga (ᵈSimige(ne); ugaritų k. ṯmg) – Saulės dievas huritų mitologijoje, aukščiausiasis žmonių teisėjas. Šimigos atitikmuo Mesopotamijos mitologijoje – Šamašas. Bandomas sieti ir su urartų dievu Šiviniu. Ideografiškai Šimigos vardas buvo užrašomas ᵈUTU.
Kaip pasakojama mituose, dievų kovose Šimiga palaikydavęs Tešubą. Anot „Giesmės apie Ulikumį“, Šimiga pirmasis pastebėjęs pabaisą Ulikumį ir apie ją pranešęs Tešubui. Mite apie Sidabrą pasakojama, kad Sidabras, Kumarbio šalininkas, grasinęs Šimigai ir Mėnulio dievui Kušuhui mirtimi. Pasakojime apie Apu teigiama, kad Šimiga bevaikiams sutuoktiniams pasiuntęs sūnų.
Buvo vaizduojamas su sparnuotu Saulės disku ant galvos apdangalo.
Kuko sąsiauris

Kuko sąsiauris (angl. Cook Strait) skiria Naujosios Zelandijos salas – Šiaurės ir Pietų. Šiaurinėje pusėje pastatyta sostinė Velingtonas, o pietinėje – Marlboro Saundsas ir Klaudi Bėjus.
Sąsiauris taip buvo pavadintas todėl, kad 1769 metais Džeimsas Kukas praplaukė šį sąsiaurį pirmasis. Dvi didelės įlankos Auksinė (Golden Bay) ir Tasmano giliai įsirėžusios į Pietų salą, į vakarus nuo sąsiaurio. Šiaurės saloje, į vakarus nuo sąsiaurio, tęsiasi ilga Kapiti pakrantė. Siauriausis sąsiaurio vieta yra kur susieina Teraviti pusiasalis (Šiaures saloje) ir Aradavos sala (šalia Marlboro Saundso).
Sąsiauryje nuolat kursuoja keltas iš Velingtono į Marlboro Saundsą. Tam buvo parinkta vieta todėl, kad daug kur pietinėje sąsiaurio dalyje labai vėjuota, yra daug didelių uolų. Vidutinis sąsiaurio gylis apie 128 metrų. Ilgis 107 km, plotis nuo 22 km.
Petras Branickis

Biografija

Lenkijos bajorų Branickių giminės atstovas, herbo „Korczak“ savininkas. Haličo kašteliono Juozapo Branickio (m. 1735) ir Terezos Iskros sūnus.
Nuo 1729 metų buvo Haličo vėliavininkas. 1744–1762 metais užėmė Braclavo kašteliono pareigybę.
1729 metais Petras Branickis buvo išrinktas nuo Haličo žemės Iždo tribunolo komisaru. Buvo renkamas pasiuntiniu (deputatu) nuo Haličo žemės į 1724, 1736 ir 1740 metų seimus.
Nuo 1729 – šarvuotos įgulos draugas, nuo 1733 metų – šarvuotos įgulos rotmistras.
1754 metų rugpjūčio 3 d. Petras Branickis buvo apdovanotas Varšuvoje Baltojo erelio ordinu.
Aigijus

Istorija

Viduramžiais miestą užėmė Osmanų kariuomenė. Kai prasidėjo Graikijos nepriklausomybės karas, dėl miesto vyko mūšiai su turkais, ir kovotojams už laisvę pavyko išstumti turkus iš krašto (1821 m). Nuo tada priklauso Graikijai.
2011 m. surašymo duomenimis gyventojų skaičius buvo 26 523 žmonės.
Joniškio rajono savivaldybės taryba 2011–2015 m.

Joniškio rajono savivaldybės taryba – Lietuvos Respublikos Joniškio rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 14 d. Savivaldybės meru 20 balsų išrinktas Gediminas Čepulis. Mero pavaduotoju paskirtas Gintaras Gadliauskas, administracijos direktoriumi – Voldemaras Bandžiukas.
PlayStation 4

Techninė įranga

PlayStation 4 turi įmontuotą x86-64 architektūros 8 branduolių AMD procesorių. Tai esą turėtų palengvinti žaidimų kūrimą kitos kartos žaidimų konsolėms, pritraukti daugiau kūrėjų. Konsolė taip pat pasižymi 8 GB GDDR5 atmintimi, spartesniu Blu-ray Disc įrenginiu, įprastais lustais vaizdo bei garso apdorojimui ir kitų pašalinių užduočių atlikimui. Standžiajame diske yra iki 500 GB laisvos vietos (iš jų 408 GB skirta naudojimui); taip pat patvirtinta, jog galimi variantai su SSD diskais.
2016 m. išleista PS4 (Slim) konsolė, kuri yra plonesnė ir lengvesnė PS4 versija su tokiais pačiais techniniais parametrais, išskyrus pašalintą optinę audio jungtį. 2016 m. išleista atnaujinta konsolės versija PlayStation 4 Pro. 2016 m. išleistas PlayStation VR − 3D vaizdo akiniai, skirti žaisti virtualios realybės (VR) žaidimus su PS4 konsolėmis.

PlayStation 4 Pro

PlayStation 4 Pro yra 2016 m. išleista atnaujinta ir galingesnė originalios PS4 versija. Ji yra šiek tiek didesnė ir apie 0,5 kg sunkesnė. Išorės dizaine pridėta trečia atskira sekcija. Šios konsolės 8 branduolių procesoriaus (CPU) taktinis dažnis yra 2,1 GHz (buvo 1,6 GHz) ir vaizdo grafikos procesorius (GPU) gali atlikti 4,2 TFLOPS (buvo 1,84 TFLOPS). Atnaujinta Wi-Fi, HDMI ir Bluetooth jungčių įranga. Papildomai įrengta 1 GB DDR3 tipo RAM atminties ne žaidimų funkcijoms. PS4 Pro gali perteikti žaidimų vaizdą 4K raiška skirtingai nuo originalaus PS4, tačiau jos Blu-ray grotuvas išliko toks pat ir gali perteikti vaizdą iš fizinių diskų tik 1080p raiška.

Programinė įranga ir paslaugos

„Sony“ pristatė naujų aplikacijų ir paslaugų, kaip, pvz., PlayStation App, kuri leidžia PS4 savininkams pasinaudoti savo išmaniaisiais telefonais ir planšetėmis kaip antruoju ekranu ir taip patobulinti bei paįvairinti žaidimo stilių. Tokią pačią funkciją gali atlikti ir PlayStation Vita delninė konsolė. Įmonė taip pat pristatė debesų kompiuterijos paslaugą Gaikai, kurioje bus saugomi žaidimai ir jų parsisiųstas papildomas turinys. Žaidimų pulte įmontuotas share ('dalintis') mygtukas, kurį spustelėjus žaidėjas gali matyti transliuojamą draugų in-game vaizdą. „Sony“ planuoja didesnį dėmesį skirti žaidimui asmenų grupėse.
Spectre (filmas)

Turinys

Vykdydamas žuvusios savo viršininkės M pavedimą, Bondas Meksike nužudo Marco Sciarra, ketinantį surengti sprogimą stadione, tačiau savavališkais veiksmais užsitraukia naujojo M pyktį. Pastarasis, priverstas kovoti dėl savo tarnybos išlikimo su nauju vyriausybės atstovu C, norinčiu ne tik uždaryti agentų 00 programą, bet ir organizuoti totalinį visose pasaulio valstybėse sekimą, nušalina Bondą nuo preigų. Nors jam ir uždrausta išvykti, Bondas, padedamas Q ir Moneypenny, nuvyksta į Sciarros laidotuves Romoje, kur taip pat patenka į slaptos organizacijos susirinkimą. Jis atpažįstamas ir turi sprukti, tačiau spėja nugirsti apie misterį Vaitą, kurį vėliau aptinka Austrijos kalnuose. Šis buvęs nusikaltėlis patiki Bondui paslaptį, kur rasti jo dukterį Madeleine, galinčią suteikti jam daugiau informacijos. 
Bondas su mergina atsiduria Maroke, nusikaltėlių organizacijos „Spectre“ sekimo centre, kuriam vadovauja Ernstas Blofeldas, anksčiau buvęs Franzu Oberhauseriu. Šio tėvas kažkada 2 metus augino Bondą, kai šis neteko tėvų, ir jiedu su Franzu buvo priversti augti kaip broliai. Bondas manė, kad jiedu žuvo prieš 20 metų kalnuose, tačiau paaiškėja, kad Franzas nužudė tėvą ir sukūrė savo naują tapatybę pagal motinos pusę, o jo vadovaujamas „Spectre“ tampriai susijęs su britų vyriausybės nariu C, kuriam leidimas gauti visus pasaulio sekimo duomenis reikš ir „Spectre“ organizacijos įsigalėjimą. Bondui su Madeleine pavyksta susprogdinti centrą ir grįžti į Londoną, kur kartu su M, Q ir Moneypenny stoja į akistatą su C. Čia vėl pasirodo Blofeldas, tačiau jiems pavyksta užblokuoti turinčią pradėti veikti sekimo programą. C žūna iškritęs pro langą, o Bonui pašovus sraigtasparnį, suimamas ir Blofeldas.

Filmavimas

Juostos filmavimas prasidėjo 2014 m. gruodžio pradžioje „Pinewood Studios“ ir užtruko 7 mėnesius. Jie taip pat buvo vykdomi Meksike bei Čiapaso valstijoje, Londone, Romoje, Centrinėse Alpėse ir Maroke. Čia nufimuotas organizacijos „Spectre“ stebėjimo centro sunaikinimas pateko į Gineso rekordų knygą kaip didžiausių kino istorijoje dekoracijų susprogdinimas.
Pombero

Pombero (gvar. Kuarahy Jára) – gvaranių folkloro mitologinė būtybė, panaši į elfą. Nors gvaraniškas pavadinimas reiškia „Saulės šeimininkas“, tačiau pasak legendų, tai naktinis padaras. Apibūdinamas kaip žemas, bjaurus, plaukuotomis rankomis ir kojomis. Dėl plaukuotų kojų gali vaikščioti be triukšmo. Gyvena kaimiškose vietovėse, paprastai miškuose ar apleistuose namuose.
Pasak legendų Pombero imituoja paukščių garsus, švilpauja ir gina paukščius. Jis kelia rūpesčių kaimo gyventojams: pradangina galvijus, vagia kiaušinius, medų, grūdus, gąsdina arklius. Žmonės, norėdami pamaloninti pombero, palieka jam romo, tabako ar medaus. Pombero gąsdinami vaikai, jaunos moterys.
Pombero mitas tebėra populiarus Paragvajaus kaimuose bei vietomis Argentinoje ir Brazilijoje.
Savireguliacija

Savireguliacija gamtoje

Gyvojoje gamtoje savireguliacija itin paplitusi. Išorinis žmogaus įsikišimas į biologinės sistemos veikimą, siekiant pagerinti vidinę jos organizaciją bei sąveiką joje, yra rizikingas, kadangi žmogus paprastai dar mažai žino apie tokių sistemų vidinį valdymą, kad galėtų efektyviai įsikišti.

Organizmai

Kiekvienas organizmas yra savireguliacinis, kadangi jam būtina išlaikyti daug vidinių parametrų stabiliais (pvz., kūno temperatūrą, širdies veiklą, kraujotaką). Šią gyvųjų sistemų savireguliavimo savybę pastebėjo Claude Bernard 1878, ją apibūdindamas kaip vieną iš vidinės aplinkos (Milieu intern) požymių. Termoreguliacija gyvūnų organizmuose vyksta glaudžiai sąveikaujant atskiroms organų sistemoms ir posistemėms.
Natūrali organizmo savybė regeneruoti (regeneracija) irgi yra savireguliacijos pasireiškimas.
Grįžtamojo ryšio principai bei savireguliacija veikia taip pat ir sensorinių sistemų veikloje (otorinolaringolija).

Ekosistemos

Ekosistema kaip gyvųjų (biotinių) ir negyvųjų (abiotinių) komponentų visuma (pvz., biocenozė) geba savarankiškai reguliuotis. Kiekvienas organizmas, turėdamas tam tikrą nišą ekosistemoje, veikia kitus organizmus, veikia pastarųjų gyvenamąją aplinką (populiacijos savireguliacija). Šie atitinkamai reaguoja į daromą poveikį: toleruoja, konkuruoja arba kovoja dėl savo ekologinės nišos.
Tarprūšinė ir vidurūšinė savireguliacija daugiausia realizuojasi per konkurenciją, plėšrą ir parazitizmą.
Velimir Perasović

Trenerio pasiekimai

2006 m. Ispanijos taurės laimėtojas
Onufrijus Malachovskis

Biografija

Antano Malachovskio ir Katerinos Dzialinskos sūnus, Liudviko Jokūbo ir Juzefo brolis. 
1817 metais buvo Šydlovecko pavieto Sandomiro vaivadijos seimuko maršalka.
Buvo aktyvus masonų ložės „Izidės šventykla“ narys 1811–1812 metais, priklausė ložei „Auštanti aušra“ 1818 m.

Šeima

Vedė Mariją Feliciją Tarnovską.
Maršalo Salų tarptautinis oro uostas

Istorija

Oro uostas nutiestas po Antrojo pasaulinio karo, apie 1943 m., Anenelibw ir Lokojbar salelėse. Jis pakeitė koralinės dangos Madžūro aerodromą Delapo saloje, netoli rytinio Madžūro atolo pakraščio, kurį 1942 m. įrengė Japonijos okupacinės pajėgos. Iki XX a. 8-ojo dešimtmečio oro uoste nebuvo jokių pastatų. Dabartinis terminalas pastatytas 1971 m. Kilimo ir tūpimo takas nutiestas tais pačiais metais.
Siekiant apsaugoti įpylimą, kuris panaudotas oro uostui įrengti, nuo užliejimo, įrengtos jūros sienos. 2007 m. atnaujintas ir perdažytas kilimo tako paviršius. Naujai nutiesta aikštelė priešais angarus. Prie buvusių 3 gaisrinių automobilių pridėti dar du.
Pranas Zubė

Biografija

1973 m. baigė Lietuvos veterinarijos akademiją, zooinžinierius.
1973 m. Skuodo raj. Mosėdžio kolūkio vyr. zootechnikas, pirmininko pavaduotojas gyvulininkystei, nuo 1996 m. AB Mažeikių pieninės Skuodo filialo viršininkas, AB Pieno žvaigždės filialo Mažeilių pieninės Skuodo cecho viršininkas. 2005 m. Valstybinės gyvulių priežiūros tarnybos inspektorius.
Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Skuodo rajono skyriaus narys.
1997–2000 m., 2000–2003 m., 2003–2007 m. ir nuo 2007 m. Skuodo rajono savivaldybės tarybos narys.
Sutuoktinė Angelė, vaikai Alina, Egidijus.
Nigerio vėliava

Nigerio vėliava – stačiakampė, suskirstyta į tris vienodo aukščio horizontalias juostas: oranžinę, baltą, žalią. Viduriniojoje baltoje juostoje centre įkomponuotas oranžinis diskas.

Istorija

Vėliava įteisinta 1959 m. lapkričio 23 d. kai Nigeris atgavo nepriklausomybę nuo Prancūzų Vakarų Afrikos (pranc. Afrique occidentale française, (AOF). Kaip ir kitų buvusių kolonijinių šalių, vėliava yra trispalvė.
Vėliavos ypatybė yra ta, jog jos proporcijos (6:7) yra artimos kvadratui.

Simbolika

Viršutinė oranžinė juosta simbolizuoja Sacharos dykumos smėlynus, esančią šalies šiaurėje, vidurinė - tyrumą ir paprastumą, o apatinė žalia juosta - viltį ir tuo pačiu pietinės Nigerio dalies derlingas žemes. Centre vėliavos esantis oranžinis diskas simbolizuoja saulę

Konstrukcija

Tikslus centre esančio disko dydis nėra tiksliai žinomas.

Spalvos

        Pantone spalvų sistemoje: Oranžinė – Pantone 186;  RGB spalvų sistemoje: Oranžinė – 221, 89, 0.
        Pantone spalvų sistemoje: Balta – nėra;  RGB spalvų sistemoje: Balta – 255, 255, 255.
        Pantone spalvų sistemoje: Žalia – Pantone 293;  RGB spalvų sistemoje: Žalia – 30, 181, 58.
Bačka Topola

Istorija

Pirmą kartą vietovė buvo paminėta 1462 m. Fibaych pavadinimu. Per karus su turkais osmanais gyvenvietė buvo ne kartą suniokota.
1543 m. paminėta vietovė Topola. Nuo 1750 m. čia kūrėsi atvykėliai iš Aukštutinės Vengrijos. (Daugiausiai slovakai ir vengrai.)
Šiais laikais daugiau nei pusė miesto gyventojų yra vengrai (58 %).
Finansų analizė

Finansų analizė rinkos ekonomikos sąlygomis yra mikroekonomikos mokslo šaka, apibendrinanti praktikoje vykstančius finansinės veiklos procesus, jų dėsningumus.
Finansų analizė susijusi su tam tikros ūkinės veiklos prognozavimu, planavimu, apskaita ir kontrole. Gavus ekonominę informaciją iš tyrimo subjekto funkcinių padalinių (atsakingų asmenų) ir pasitelkus finansų analizės metodus bei būdus, siekiama objektyviai įvertinti tyrimo subjekto finansinę veiklą ir būklę, kad galima būtų įvertinti anksčiau priimtus sprendimus bei priimti perspektyvinius valdymo sprendimus.
LFF Supertaurė

Lietuvos futbolo supertaurė – 1995 m. pagal Europos šalių futbolo tradiciją įkurtas trofėjus, kuriame varžosi Lietuvos čempionatą ir taurę laimėję klubai. Tačiau pagal dabatinius nuostatus, jeigu laimi čempionatą ir taurę tas pats klubas, tokiu atveju susitinka čempionai ir antrosios vietos laimėtojai. Anksčiau čempionas, laimėjęs taurę, Supertaurę gaudavo be kovos.

Lietuvos futbolo supertaurė 1995 m.

Naujasis trofėjus įteiktas Kauno „Inkarui“ be kovos, kadangi komanda laimėjo ir Lietuvos čempionatą, ir taurę.

Lietuvos futbolo supertaurė 1996 m.

Pirmąjį trofėjų 1996 m. liepos 8 d. Marijampolėje iškovojo LFF taurės laimėtoja Šiaulių „Kareda“, nugalėjusi šalies čempioną Kauno „Inkarą“ 2:1.

1997 m.

Kitos rungtynės buvo numatytos 1997 m. liepą tarp Vilniaus „Žalgirio“ ir Šiaulių „Karedos“, tačiau Lietuvos futbolo federacija atsisakė rungtynių. Abi komandos vis tiek sužaidė draugiškas rungtynes, kurios baigėsi lygiosiomis 2:2.

Lietuvos futbolo supertaurė 1998 m.

1998 m. liepos 5 d. Kėdainiuose FK Ekranas 3:0 sutriuškino FK Kareda ir iškovojo trofėjų.

Lietuvos futbolo supertaurė 2002 m.

FBK Kaunas kaip 2002 m. čempionas ir taurės laimėtojas Supertaurę gavo be kovos.

Lietuvos futbolo supertaurė 2003 m.

2003 m. lapkričio 8 d. Šiauliuose FK Žalgiris 2:1 nugalėjo FBK Kaunas ir iškovojo trofėjų.

Lietuvos futbolo supertaurė 2004 m.

Trofėjus be kovos atiteko FBK Kaunas klubui, kadangi jis 2004 m. laimėjo ir čempionatą, ir taurę.

Lietuvos futbolo supertaurė 2008 m.

Trofėjus be kovos atiteko FBK Kaunas klubui, kadangi laimėjo ir čempionatą, ir taurę.

Lietuvos futbolo Supertaurė 2009 m.

2009 m. [gegužės 31]] d. įvyko varžybos Šiauliuose ir jose sprendėsi Supertaurės likimas. Pagrindinis laikas nugalėtojų neišaiškino (0:0), pratęsus rungtynes nugalėtojas irgi nepaaiškėjo. Baudinių serijoje taiklesni buvo FK Sūduva futbolininai, kurie rezultatu 2:1 nugalėjo FK Ekranas ekipą.

Lietuvos futbolo Supertaurė 2010 m.

Supertaurė be kovos įteikta FK Ekranas komandai, 2010 m. laimėjusiai ir čempionatą, ir taurę.

Lietuvos futbolo Supertaurė 2011 m.

Supertaurė be kovos įteikta FK Ekranas komandai, 2011 m. laimėjusiai ir čempionatą, ir taurę.

2013 m. Supertaurė

2013 m. kovo 4 d. LFF Supertaurės rungtynėse Žalgiris Vilnius ekipa rezultatu 1:0 nugalėjo šalies čempioną FK Ekranas. Pagrindinis laikas baigėsi be įvarčių, o per pratęsimą žalgiriečiai palaužė šalies čempionus ir iškovojo pirmąjį titulą.

2014 m. Supertaurė

2013 m. lapkričio 14 d. Kėdainiuose Lietuvos futbolo sezono uždarymo metu trofėjus buvo įteiktas Vliniaus „Žalgiriui“. 2014-ųjų metų Supertaurė atiteko be kovos, nes klubas tapo A lyga čempionais ir iškovojo LFF taurę.

2015 m. Supertaurė

2015 m. Supertaurė atiteko be kovos, nes FK Žalgiris laimėjo ir A lygą, ir LFF taurę.

2017 m. Supertaurė

2017 m. sausio 26 d. įvyko 2017-ųjų metų LFF Supertaurės varžybos, kuriose Vliniaus „Žalgiris“ 1:0 nugalėjo FK Trakai.